{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":17,"n_cols":6,"rows_kept":17,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Pravilnik o registraciji i odobravanju subjekata i objekata za držane kopnene životinje"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MARIJA KNAPIĆ","MINISTARSTVO POLJOPRIVREDE, ŠUMARSTVA I RIBARSTVA","Udruga za tov i uzgoj junadi \"Baby beef\": Primjedbe na sadržaj prijedloga novog Pravilnika o registraciji i odobravanju subjekata i objekata za držane \nkopnene životinje\n\n1. Članak 6., stavak 6. dozvoljava registraciju samo jednog subjekta koji je izravno odgovoran za zdravlje i dobrobit životinja na registriranom objektu. \nOgraničenje je uvedeno bez obveze prema legislativi EK, a bitno mijenja do sada uhodani način tova i skrbi za životinje u varijanti kada je tov zasnovan na \nkooperantskom modelu. Takvog ograničenja nema niti jedna zemlja članica EU.\na)Odredba onemogućuje korištenje objekta od strane KORISNIKA, kada SUBJEKT na objektu ima svoju stoku, a ne želi preuzeti svu odgovornost iz članka 6., stavka 6. za stoku KORISNIKA  koju uslužno tovi.\nb)Odredba onemogućuje situaciju kada vlasnik objekta nije SUBJEKT, nego OBJEKT daje u najam dvojici ili više korisnika (a takve slučajeve imamo u \npraksi) zbog toga što nemamo odgovor tko će biti SUBJEKT, iz razloga jer KORISNICI ne žele preuzeti odgovornost za stoku drugog korisnika. Uostalom, \nsmatramo da je tu Pravilnik u koliziji sa Zakonom o vlasništvu i drugim stvarnim pravima jer bi Zakupodavac bio odgovoran za obveze Zakupoprimca \nobjekta. Također, Pravilnik o potporama koji definira odgovornost, kosi se sa novim Pravilnikom o registraciji i odobravanju subjekata.\n\n2. Naši članovi su primjenom Zakona o zdravlju životinja iz 2023. godine izgubili mogućnost ostvarivanja subvencije za osiguranje jer osiguravajuće kuće \nne žele osiguravati stoku ako na  gospodarstvu nije registriran samo jedan IKG broj, a tek su se navikli na to pravo koje je nedavno uvedeno u praksu. \nS dodatnim poteškoćama u proizvodnji i procedurama, naši članovi  jednostavno se neće moći nositi. Mnogi su odustali od većeg dijela vlastite proizvodnje, \na na ovaj način će odustati i od kooperantskog modela.\nDonošenje novog Pravilnika u ovakvom obliku, a ne sagledavajući širi kontekst okolnosti u kojima se provodi proizvodnja u praksi, imat će posljedice u \ndaljnjem padu stočarske  proizvodnje u RH. Onaj tko to dugoročno ne sagledava, preuzima na sebe veliku odgovornost za posljedice. \nMi smo toga svjesni i uporno ćemo upozoravati sve nadležne, nastojeći spriječiti štetne posljedice po stočarsku proizvodnju u RH.\n\nUdruga za tov i uzgoj junadi \"Baby beef\"","Nije prihvaćen","Člankom 4. točkom 24. Uredbe (EU) 2016/429 Europskog parlamenta i Vijeća  o prenosivim bolestima životinja te o izmjeni i stavljanju izvan snage određenih akata u području zdravlja životinja (u daljnjem tekstu: Uredba) propisano je da subjekt može biti fizička ili pravna osoba i nije nužno povezan s vlasništvom nad objektom ili životinjama. Članak 84. stavak 1.  u točki (b) podtočki (i) Uredbe propisuje prilikom registracije objekta dostavu „naziv i adresu dotičnog subjekta”.\nUredba se direktno primjenjuje na sve države članice EU.\na) \nČlankom 51. Zakona o zdravlju životinja propisana je obveza registracije svih objekata na kojima se drže kopnene životinje.  \nSubjekt je osoba koja je odgovorna za dobrobit i držanje životinja na objektu. U postupku registracije objekta, provodi se i registracija subjekta. Objekt ne može biti registriran bez registracije subjekta. Na objektu na kojem se drže životinje označene individualnim oznakama, može se registrirati jedan ili više korisnika. Jedino subjekt ima mogućnost registracije i deaktivacije korisnika. Odgovornost za životinje može imati samo subjekt odgovoran za objekt. Ovaj Pravilnik ne propisuje pojam subjekta, već Uredba, pa samim tim ne može niti biti u koliziji s propisima koji reguliraju vlasništvo, jer se niti ne bavi pitanjem vlasništva, uključujući vlasništvo nad objektom, već samo odgovornošću za životinje na objektu.\n\n2. Upravo tvrdnja  koje je navedena u ovoj točki potvrđuje da niti osiguravajuće kuće ne žele osigurati životinje u objektima gdje nije jasna odgovornost.\nU skladu s člankom 8. stavkom 1. Pravilnika subjekt i korisnik prije dolaska životinja na objekt su dužni međusobno regulirati prava i obveze.  \n\nČlanak 7. stavak 2. Pravilnika, navodi mogućnost promjene subjekta na objektu.\n\nČlankom 114. Zakona o zdravlju životinja („Narodne novine“, br. 152/22 i 154/22), propisano je da se objekti moraju uskladiti s njegovim odredbama u roku od  šest mjeseci od dana stupanja na snagu navedenoga Zakona, što su pojedine osiguravajuće kuće u postupku osiguranja stoke i primijenile."]
[2,"BOŽENKA SPAHIĆ","Pojmovnik,\ne)korisnik objekta - svaka fizička ili pravna osoba različita od subjekta na objektu, koja nema odgovornosti i obveze subjekta, a na temelju pravnoga posla sa subjektom na objektu drži životinje označene individualnim jedinstvenim životnim brojem","Definirano da nema odgovornosti subjekta, a koristi Zajednički pašnjak (objekt).","Nije prihvaćen","Subjekt je osoba koja je odgovorna za dobrobit i držanje životinja na objektu. Subjekt posjeduje mogućnost registracije jednog ili više korisnika na objektu i to isključivo na objektu na kojem  se drži životinja označena individualnom oznakom. \nKorisnik je svaka fizička ili pravna osoba različita od subjekta na objektu, koja nema odgovornosti i obveze subjekta."]
[3,"BOŽENKA SPAHIĆ","Pojmovnik,\ni)subjekt - pojam uključuje subjekta odgovornog za držanje životinja na objektu, prijevoznika i subjekta koji obavlja operacije okupljanja","Kod registracije Zajedničkog pašnjaka, subjekt je JLS i JLS je odgovoran za držanje životinja. Ovo predstavlja osnovni problem kod Zajedničkog pašnjaka.","Nije prihvaćen","Nakon provedenog postupka registracije zajedničkog pašnjaka, subjekt može biti bilo koja fizička ili pravna osoba pa i JLS."]
[4,"BOŽENKA SPAHIĆ","Pojmovnik,\nj)zajednički pašnjak - objekt koji podrazumijeva lokaciju, poljoprivrednog i/ili šumskog zemljišta  koje je u naravi pašnjak, krški pašnjak, livada, strnište, sjenokoša i/ili neplodno zemljište namijenjeno zajedničkoj ispaši kopnenih životinja, a koji koriste dva ili više subjekata.","Ova definicija je ISPRAVNO napisana jer ZAJEDNIČKI pašnjak zaista KORISTI više subjekata i ne smije se kroz daljnji Pravilnik anulirati. Zato treba mijenjati i Pravilnik o dokumentaciji i postupku provođenja javnog natječaja za zakup ZP u vlasništvu RH jer JLS ne koristi ZP, ali ga po ovom Pravilniku mora registrirati. Sukus svega trenutno je da JLS kao subjekt registrira ZP kao objekt,a ne koristi ga nego ga koristi više subjekata koje ovaj Pravilnik o registraciji kasnije imenuje u korisnike koji po pojmovniku nemaju odgovornosti i obveze subjekta. Ovaj Pravilnik ne rješava problem koji JLS trenutno ima i koji se i dalje iščitava, a to je da je sva odgovornost na subjektu (JLS) koji mora registrirati, a koji ne koristi ZP. Čl. 8. ovog Pravilnika ne rješava trenutni problem.","Nije prihvaćen","Zajednički pašnjak je objekt kojeg koriste dva ili više subjekata. Subjekti mogu biti fizičke ili pravne osobe pa i JLS."]
[5,"BOŽENKA SPAHIĆ","II. REGISTRACIJA SUBJEKATA  I OBJEKATA ,\n(1)Subjekti čije aktivnosti ili objekti podliježu registraciji u skladu s člancima 51. - 53. Zakona obvezni su prije početka aktivnosti  Ministarstvu dostaviti zahtjev za registraciju, na obrascu objavljenom na službenoj internetskoj stranici Ministarstva.","JLS kao subjekt bi trebala voditi svu evidenciju u Registru za svaku životinju u Zajedničkom pašnjaku.","Nije prihvaćen","Zajednički pašnjak je objekt koji podliježe obvezi vođenja evidencija, u skladu s člankom 51. stavkom 4. Zakona o zdravlju životinja („Narodne novine“, br. 152/22 i 154/22). Zajednički pašnjak je objekt kojeg koriste dva ili više subjekata. Subjekti mogu biti fizičke ili pravne osobe pa i JLS."]
[6,"BOŽENKA SPAHIĆ","II. REGISTRACIJA SUBJEKATA  I OBJEKATA ,\na)zajednički pašnjaci","Za ovu vrstu objekta jedini subjekt po Pravilniku o dokumentaciji i postupku provođenja javnog natječaja za zakup jest JLS, a po ovom Pravilniku o registraciji, ZP koriste dva ili više subjekata. Međutim, JLS ne koristi ZP nego zakupci sa stotinama uvjetnih grla u svojem vlasništvu, a čiju evidenciju bi trebala voditi JLS kao subjekt koji mora registrirati ZP, a što je u praksi nemoguće.","Nije prihvaćen","Subjekt ima obvezu vođenja evidencija propisanih Zakonom.\nSubjekt na zajedničkom pašnjaku kao i svi registrirani korisnici, za vrijeme boravka životinja na zajedničkom pašnjaku, odgovorni su za  označavanje, registraciju, zdravlje, dobrobit i sljedivost svojih životinja na zajedničkom pašnjaku, o čemu vode evidenciju. Ovaj Pravilnik ne bavi se područjem provođenja javnih natječaja za zakup državnoga zemljišta."]
[7,"BOŽENKA SPAHIĆ","II. REGISTRACIJA SUBJEKATA  I OBJEKATA ,\n(2)Subjekti odgovorni za objekte iz stavka 1. ovoga članka, uz zahtjev iz članka 3. stavka 1. ovoga Pravilnika obvezni su priložiti i dokaz o vlasništvu ili korištenju objekta odnosno ugovor ili drugi dokument kojim se dokazuje vlasništvo, ustupanje ili najam lokacije za posebnu vrstu objekta.","Subjekt (JLS) za objekt Zajednički pašnjak (ZP dalje u tekstu) raspolaže ZP-om sukladno Zakonu o polj. zemljištu. Korisnici koriste, a oni su ti koji bi trebali biti i subjekti kako je navedeno u Pojmovniku Pravilnika da ZP koristi dva ili više subjekata.","Nije prihvaćen","Zajednički pašnjak je objekt kojeg koriste dva ili više subjekata, a subjekt koji je registriran kao subjekt na zajedničkom pašnjaku je time i odgovoran za životinje koje se na njemu nalaze. Ovaj Pravilnik ne bavi se područjem provođenja javnih natječaja za zakup državnoga zemljišta, kao što niti ne zadire u područje Zakona o poljoprivrednom zemljištu. Subjekt može biti fizička ili pravna osoba pa i JLS."]
[8,"BOŽENKA SPAHIĆ","II. REGISTRACIJA SUBJEKATA  I OBJEKATA ,\n(3)Subjekti odgovorni za objekte iz stavka 1. ovoga članka dužni su osigurati da sve životinje u objektu udovoljavaju uvjetima zdravlja životinja za premještanje te onemogućiti ulaz na objekt životinjama koje ne udovoljavaju tim uvjetima i obavijestiti nadležnu veterinarsku inspekciju o svakom takvom slučaju.","Kada je JLS definirana kao subjekt u Zajedničkom pašnjaku, ovaj dio je nemoguće provesti u praksi jer JLS ne može pratiti stotine grla stoke koji su u vlasništvu zakupaca niti onemogućiti ulaz na objekt drugoj stoci. ZP na našem području je u ingerenciji Parka prirode tako da JLS ni na koji način ne upravlja ZP-om nego je samo provela proceduru da se ZP stavi u raspolaganje po ugovoru, ali je dalje sve, zbog registracije objekta i definiranja JLS kao subjekta koji po svakom člaku snosi najveću odgovornost za sve u ZP, teško provedivo.","Nije prihvaćen","Subjekt je odgovoran za sve životinje na objektu.  Nepropisno premještanje životinja na ili s objekta, subjekt je obvezan prijaviti nadležnoj veterinarskoj inspekciji. \n\nSubjekti odgovorni za objekte s kojih su životinje dopremljene na zajednički pašnjak su odgovorni za  označavanje, registraciju, zdravlje, dobrobit i sljedivost svojih životinja na zajedničkom pašnjaku. Subjekt može biti fizička ili pravna osoba pa i JLS."]
[9,"BOŽENKA SPAHIĆ","II. REGISTRACIJA SUBJEKATA  I OBJEKATA ,\n(5)Subjekti odgovorni za objekte s kojih su životinje dopremljene na posebne vrste objekata iz ovoga članka, držatelji kućnih ljubimaca i vlasnici kopitara, odgovorni su za označavanje, registraciju, zdravlje, dobrobit i sljedivost životinja.","Opet odgovornost na SUBJEKTU koji po Pravilniku o dokumentaciji i postupku provođenja javnog natječaja za zakup je JLS.","Nije prihvaćen","Subjekt na zajedničkom pašnjaku kao i svi registrirani korisnici, za vrijeme boravka životinja na zajedničkom pašnjaku, odgovorni su za  označavanje, registraciju, zdravlje, dobrobit i sljedivost svojih životinja na zajedničkom pašnjaku."]
[10,"BOŽENKA SPAHIĆ","II. REGISTRACIJA SUBJEKATA  I OBJEKATA ,\n(2)Subjekt uz podnošenje zahtjeva iz stavka 1. ovoga članka prilaže izjavu kojom potvrđuje istinitost i točnost svih podataka navedenih u zahtjevu te da je upoznat s odredbama Zakona koje reguliraju obveze subjekata, kao i da se objekt ne nalazi u zoni zabrane držanja životinja kojeg propisuju jedinice lokalne ili područne (regionalne) samouprave, odnosno da se objekt nalazi na području na kojem je dozvoljeno držanje životinja pod uvjetima utvrđenim propisima iz područja veterinarstva, stočarstva i zaštite životinja.","Ovdje subjekt (ovlaštena osoba u subjektu, a subjekt je JLS kod Zajedničkog pašnjaka) u Zahtjevu potpisuje Izjavu kojom jamči i prihvaća svoju odgovornost ( materijalnu i kaznenu) za sva područja navedena u Zakonu i čl. 10 Uredbe EU 2016/429. Nedvosmisleno je da subjekt (JLS) preuzima svu odgovornost kod Zajedničkog pašnjaka.","Nije prihvaćen","U postupku registracije subjekta na zajedničkom pašnjaku, isti potpisuje izjavu kojom potvrđuje istinitost i točnost podataka u zahtjevu za registraciju subjekta i objekta, kao i da je upoznat s činjenicom da se lokacija na kojoj registrira objekt ne nalazi u zoni zabrane držanja domaćih životinja. Subjekt može biti fizička ili pravna osoba."]
[11,"BOŽENKA SPAHIĆ","II. REGISTRACIJA SUBJEKATA  I OBJEKATA ,\n(6)Na registriranom objektu moguće je registrirati samo jedan subjekt, koji je izravno odgovoran za zdravlje i dobrobit životinja.","Samo JEDAN subjekt na objektu. Kako onda kod Zajedničkog pašnjaka kod kojeg je ISPRAVNO definirano da ga koristi dva ili više subjekata? Obzirom da ZP koristi više subjekata, oni su ti koji trebaju biti definirani kao oni koji registriraju objekt/e i pod materijalnom i krivičnom odgovornosti preuzeti sve obveze koje nalaže Zakon i Uredba 2016/429. Oni ne bi smjeli biti definirani kao korisnici jer onda po Zakonu i Pravilniku ne snose odgovornosti subjekta.","Nije prihvaćen","Ovaj stavak se na odnosi na zajedničke pašnjake."]
[12,"BOŽENKA SPAHIĆ","II. REGISTRACIJA SUBJEKATA  I OBJEKATA ,\n(1)Subjekti su dužni evidentirati svaku promjenu podataka iz članka 17. točaka h), j), k), l), m), n), o), p), q) i t) ovoga Pravilnika unosom u Računalnu bazu.","Opet JLS u Zajedničkom pašnjaku.","Nije prihvaćen","U skladu s člankom 7. Pravilnika, subjekt je dužan dostaviti podatke o svakoj promjeni u računalnu bazu podataka. Subjekt može biti fizička ili pravna osoba."]
[13,"BOŽENKA SPAHIĆ","II. REGISTRACIJA SUBJEKATA  I OBJEKATA ,\n(1)Subjekt i korisnik objekta dužni su međusobno regulirati prava i obveze prije dolaska životinja na objekt.","Ovo je kod Zajedničkog pašnjaka regulirano i Sporazumom i Ugovorom. I dalje, nakon regulacije odnosa, sva odgovornost leži na subjektu. Čak i u točnosti podataka o korisniku u Registru.","Nije prihvaćen","Subjekt je odgovoran za točnost podataka životinja na objektu. Ovaj Pravilnik ne uređuje  pitanja zakupa državnoga zemljišta."]
[14,"BOŽENKA SPAHIĆ","IV. RAČUNALNA BAZA,\nf)subjekti, isključivo za svoje objekte.","Kod Zajedničkog pašnjaka se ne radi objektu koji je u vlasništvu subjekta (JLS). Ako se ovdje mislilo na vlasništvo.","Nije prihvaćen","Ovaj Pravilnik ne uređuje pitanje vlasništva nad objektom. Računalna baza podataka je baza u kojoj se ne evidentiraju podaci o vlasništvu."]